b'\n_START_ARTICLE_\nHundeparken\n_START_PARAGRAPH_\nHundeparken 2 er et online chat-spill for ungdom fra 13 \xc3\xa5rs alderen og oppover.  De aller fleste brukerne som spiller til daglig er fra 15 \xc3\xa5r og oppover.{tr} _NEWLINE_Hundeparken 2 har v\xc3\xa6rt \xc3\xa5pen siden 2009 og eksisterer fortsatt. Spillet drives av frivillige og engasjerte Hundeparken-brukere, og eies av to tidligere utviklere. Brukerne som er aktive idag er fra Norge, Danmark og Sverige.\n_START_SECTION_\nHundeparken 2\n_START_PARAGRAPH_\nI hovedsak g\xc3\xa5r spillet ut p\xc3\xa5 \xc3\xa5 lage sin egen lille pixel-hund som kan chatte online med venner, samle karmapoints for \xc3\xa5 l\xc3\xa6re hunden evner, grave kj\xc3\xb8ttben (Hundeparkens valuta) i jorden og dykke etter dem i vannet (minigames) og delta p\xc3\xa5 konkurranser i parken eller p\xc3\xa5 forumet, som arrangeres av parkens moderatorer, Festkomit\xc3\xa9en eller brukere._NEWLINE_Hundeparken finnes p\xc3\xa5: Facebook, Instagram og Twitter.\n_START_SECTION_\nTidligere Hundeparken\n_START_PARAGRAPH_\nHundeparken er et online-spill som finnes i Norge (stengt januar 2011) , Sverige (stengt 20. januar 2008) og Danmark (stengt 14. desember 2012). Spillet er utviklet av det danske firmaet shockwaved._NEWLINE_Hundeparken er gitt ut til brukerne, og kj\xc3\xb8res ikke lengre av NRK og DR. Hundeparken ble flyttet til en ny server i Paris 14. desember 2012._NEWLINE_Hundeparken vant i 2004 en europeisk pris, Prix Italia, i den 56. internasjonale konkurransen for radio-, TV- og webproduksjoner i den sicilianske byen Catania. DR Ung fikk prisen for Hundeparken i kategorien \xc2\xabdigital kommunikasjon\xc2\xbb og ble fremhevet for \xc2\xabsitt gode eksempel, og for hvordan de digitale mediers fulle potensial utnyttes n\xc3\xa5r de unge leker, utforsker og eksperimenterer med sosial interaksjon.\xc2\xbb\n_START_SECTION_\nModeratorene\n_START_PARAGRAPH_\nModeratorer i parken passer p\xc3\xa5 at reglene blir fulgt. De kan straffe hunder som ikke har fulgt reglene. Dette gj\xc3\xb8r de ved \xc3\xa5 sparke den (det kommer en mekanisk sko opp fra bakken, som sparker hunden ut fra parken). Da blir den sperret ute en stund. Hvor lenge bestemmer moderatoren som sparker, og etter hvor grovt regelbruddet er._NEWLINE_Moderatorene har enkelte kjennetegn for \xc3\xa5 gj\xc3\xb8re dem lette \xc3\xa5 kjenne igjen. Mesteparten har en s\xc3\xa5kalt betafarge, som lyser opp skyggen p\xc3\xa5 hunden slik at de blir enklere \xc3\xa5 f\xc3\xa5 \xc3\xb8ye p\xc3\xa5. De har ogs\xc3\xa5 hatter som kun moderatorer har.\n_START_SECTION_\nAdministrator\n_START_PARAGRAPH_\nAdministrator (admin) er ansatt av samfunnet som eier hundeparken (drevet av frivillige).'